smcproject/ml-wiki-sentences huggingface dataset:
കേരള ലളിതകലാ അക്കാദമിയുടെ ആഭിമുഖ്യത്തിൽ രാമചന്ദ്രന്റെ വിപുലമായ ഗ്രന്ഥശേഖരമടങ്ങുന്ന എ. രാമചന്ദ്രൻ വിഷ്വൽ കൾച്ചറൽ ലാബ്‌ അക്കാദമി കൊച്ചി കേന്ദ്രത്തിൽ പ്രവർത്തിക്കുന്നു.
രാമചന്ദ്രന്റെ ശേഖരത്തിലുണ്ടായിരുന്ന നാലായിരത്തോളം പുസ്തകങ്ങളും അദ്ദേഹത്തിന് ലഭിച്ച പുരസ്കാരങ്ങളടക്കമുള്ള
അമൂല്യ വസ്തുക്കളുമുൾപ്പെടുത്തിയാണ് വിഷ്വൽ കൾച്ചറൽ ലാബ്  തയാറാക്കിയിരിക്കുന്നത്.
രാമചന്ദ്രന്റെ കുടുംബമാണ് ഇവ അക്കാദമിക്ക് സംഭാവന 
ചെയ്തത്.
രാമചന്ദ്രന്റെ കലയെയും  കാഴ്ചപ്പാടുകളെയും കുറിച്ചുള്ള പഠനകേന്ദ്രമായാണ് ധ്യാനചിത്ര വിഭാവനം ചെയ്തിരിക്കുന്നത്.
ലാറ്റിൻ അമേരിക്കൻ കലാപാരമ്പര്യങ്ങൾ തുടങ്ങിയ വൈവിധ്യമാർന്ന  വിഷയങ്ങളിലുള്ള രാമചന്ദ്രൻ്റെ അഗാധമായ താൽപ്പര്യം വെളിപ്പെടുത്തുന്നതാണ് ഈ കലാപുസ്തക ശേഖരം.
ലോകത്തിന്റെ നാനാഭാഗത്തുനിന്നുമുള്ള  കലാകാരരെക്കുറിച്ചുള്ള പഠനങ്ങളുടെയും മോണോഗ്രാഫുകളുടെയും ഒരു ശേഖരവും ഇതിലുൾപ്പെടുന്നു.
രാമചന്ദ്രൻ് തന്റെ സ്റ്റുഡിയോയിൽ രൂപകല്പന ചെയ്ത അതേ പുസ്തക ഷെൽഫുകളിൽ തന്നെയാണ് അക്കാദമിയിൽ പുസ്തകശേഖരമൊരുക്കിയിരിക്കുന്നത്.
ധ്യാനചിത്ര കാറ്റലോഗ് ധ്യാനചിത്ര ധ്യാനചിത്രയിലെ പുസ്തക ഷെൽഫ് ധ്യാനചിത്രയിലെ പുസ്തക ഷെൽഫ് പത്മഭൂഷൺ ധ്യാനചിത്രയിലെ പുസ്തക ഷെൽഫ് പുസ്തകഷെൽഫ് കാറ്റലോഗ് ധ്യാനചിത്രയിലെ പുസ്തക ഷെൽഫ് മ്യൂസിയം
കൊല്ലത്തെ ശ്രീ നാരായണ സാംസ്കാരിക സമുച്ചയത്തിൽ  ലളിതകലാ അക്കാദമിയുടെ നേതൃത്വത്തിൽ രാമചന്ദ്രന്റെ സൃഷ്ടികൾ പ്രദർശിപ്പിക്കുന്ന മ്യൂസിയം  ആരംഭിക്കാനുള്ള ജോലികൾ നടക്കുന്നുണ്ട്.
300 കോടി രൂപയോളം വിപണിമൂല്യമുള്ള 48  പെയിന്റിങ്ങുകളാണ് പ്രദർശിപ്പിക്കുക.
അവലംബം ↑ എ. രാമചന്ദ്രന്റെ വരമൊഴികൾ,  ഡി.വിജയമോഹൻ, റെയിൻബോ ബുക്സ്, ചെങ്ങന്നൂർ.
വില 70 രൂപ ↑ https://web.archive.org/web/20250313011328/https://www.mathrubhumi.com/literature/news/renowned-artist-a-ramachandran-artistic-possessions-handed-over-to-art-academy-1.9857440 ↑ https://newspaper.mathrubhumi.com/ernakulam/news/ernakulam-1.9863043 പുറം കണ്ണികൾ
ചിത്രകാരന്റെ വെബ്‌സൈറ്റ്
ജോർജ് ആൻസൺ ഇംഗ്ലീഷ് വിലാസം https://ml.wikipedia.org/wiki/George_Anson,_1st_Baron_Anson
1697 ഏപ്രിൽ 23-ന് സ്റ്റഫേർഡ്ഷെയറിലെ ഷഗ്ബറോയിൽ ജനിച്ചു .
1712-ൽ നാവികപ്പടയിൽ ചേർന്ന ഇദ്ദേഹം 26-ആമത്തെ വയസിൽ ക്യാപ്റ്റൻ പദവിയിൽ എത്തി.
ബ്രിട്ടനിലെ നാവികസേനയുടെ പിതാവ് എന്ന പേരിലാണ് ഇദ്ദേഹം പരക്കെ അറിയപ്പെടുന്നത്.
ലോകംചുറ്റിയുള്ള കപ്പൽ യാത്ര
1740 മുതൽ 1744 വരെയുള്ള വർഷങ്ങളിൽ തന്റെ കപ്പലായ സെഞ്ചൂറിയനിൽ ആഗോള പര്യടനം നടത്തിയതോടെ പ്രശസ്തനായി തിർന്നു.
ആറു കപ്പലുകളിലായി യാത്ര പുറപ്പെട്ട അദ്ദേഹത്തിന്റെ കപ്പൽവ്യൂഹത്തിൽ ഒരെണ്ണം മാത്രമേ ഒടുവിൽ അവശേഷിച്ചുള്ളു.
ഹോൺ മുനമ്പു ചുറ്റിയുള്ള അദ്ദേഹത്തിന്റെ യാത്ര അപകടം നിർഞ്ഞതായിരുന്നു.
ചിലിയുടെ സമുദ്രതീരത്തുനിന്നും പസഫിക് സമുദ്രം തരണം ചെയ്തപ്പോഴേക്കും അനുചരന്മാരിൽ പൂരിഭാഗവും മരിച്ചുകഴിഞ്ഞിരുന്നു.
ടിനിയൻ ദ്വീപിലെത്തിയ അദ്ദേഹം മക്കാവോയിലേക്കു യാത്രതിരിച്ചു.
1733-ൽ അദ്ദേഹം ഫിലിപ്പീൻസിന്റെ ഒരു വലിയ കപ്പൽ (Nuestra Senora De Cobadonga പിടിച്ചെടുത്തു.
ഏതാണ്ടു നാലു ലക്ഷത്തോളം പവനായിരുന്നു അതിന്റെ മതിപ്പു വില.
കന്റൺ തുറമുഖത്തുവച്ച് ആ കപ്പൽ അദ്ദേഹം വിറ്റു.
ചൈനീസ് ജലാതൃത്തിയിൽ പ്രവേശിച്ച ആദ്യ യുദ്ധകപ്പലയിരുന്നു ആൻസന്റെ സെഞ്ചൂറിയൻ .
1744 ജൂൺ 15-ന് അദ്ദേഹം അവിടെ നിന്നു ലഭിച്ച അഞ്ചുലക്ഷം പവനുമായി ഇംഗ്ലണ്ടിലേക്കു തിരിച്ചു.
ഇംഗ്ലണ്ടിൽ നിന്നും യാത്രതിരിച്ചപ്പോൾ ഒപ്പമുണ്ടായിരുന്ന 1955 പേരിൽ 1051 പേരും സ്കർവി (Scurvy) രോഗം മൂലം മരണമടഞ്ഞിരുന്നു.
ജെയിംസ് ലിൻഡ് (1716 - 1794) എന്ന സ്കോട്ടിഷ് ഡോക്ടർ ഈ രോഗത്തിന് നാരങ്ങാ നീര് ഔഷധമായി നിർദ്ദേശിച്ചുകൊണ്ടുള്ള തന്റെ വൈദ്യശാസ്ത്രകൃതി (A Treatise on the Scurvy-1754) ആൻസണു സമർപ്പിച്ചത് ഇതേത്തുടർന്നാണ്.
ഉദ്യോക കയറ്റം
1745-ൽ ജോർജ് ആൻസന് അഡ്മിറലിറ്റി ബോർഡ് അംഗമായി ഉദ്യോഗകയറ്റം കിട്ടി.
1747-ൽഫിനിസ്റ്ററേ മുനമ്പിനു സമീപം കണ്ടുമുട്ടിയ ഒൻപതു ഫ്രഞ്ചു യുദ്ധക്കപ്പലുകളിൽ ആറെണ്ണം അദ്ദേഹം പിടിച്ചെടുത്തു.
ഇതേത്തുടർന്ന് അദ്ദേഹത്തിനു പ്രഭു സ്ഥാനം ലഭിച്ചു.
ബ്രിട്ടീഷ് നേവി പരിഷ്കരണം
അദ്ദേഹം ഇംഗ്ലണ്ടിലെ യുദ്ധകപ്പലുകളെ ആറായി തരംതിരിച്ചു.
നാവിക യുദ്ധോപകരണങ്ങൾ പരിഷ്കരിച്ചു.
നിലയും വെള്ളയും നിറങ്ങളിലുള്ള വേഷവിധാനം (uniform) ആഫീസർമാർക്ക് വേണമെന്നു നിർദ്ദേശിച്ചു.
സ്ഥിരമായ ഒരു നാവികസേനക്കു രൂപം നൽകിയതിലും ആൻസണു പ്രധാനപങ്കുണ്ട്.
ശക്തമായ ഒരു നാവികപ്പട രൂപീകരിച്ചതു മൂലമാണ് ഫ്രഞ്ചുകാരുമയുണ്ടയ സപ്തവൽസര യുദ്ധതിൽ ഇംഗ്ലീഷ്കാർക്ക് വിജയിക്കാൻ സാധിച്ചത്.
1751-ൽ അദ്ദേഹം നാവികസേനാധിപനായി 1762 ജൂൺ 6-ന് ഹാർഫേഡ്ഷെയറിലെ മൂർപാർക്കിൽ വച്ച് അദ്ദേഹം അന്തരിച്ചു.
അദ്ദേഹത്തിന്റെ സാഹസിക സഞ്ചാരങ്ങളും വിവരിക്കുന്ന ആൻസൺസ് വോയേജ് (Anson's Voyage) തുടങ്ങിയ കൃതികൾ ഇംഗ്ലീഷിലുണ്ട്.
അവലംബം പുറത്തേക്കുള്ള കണ്ണികൾ പിക്ച്ചർ ഗാലറി ജോർജ് ആൻസൺ ഹെറിറ്റേജ്-ഹിസ്റ്ററി ഡേറ്റാബേസിൽ നിന്ന് ജോർജ് ആൻസൺ
ജ്യോതി ഭൂഷൻ ചാറ്റർജി
ഇന്ത്യൻ ഹെമറ്റോളജിസ്റ്റ് , മെഡിക്കൽ അക്കാദമിക്, കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിൻ ഡയറക്ടർ എന്നീ നിലകളിൽ പ്രശസ്തനായിരുന്നു ജ്യോതി ഭൂഷൻ ചാറ്റർജി (1919–1972).
ഹീമോഗ്ലോബിൻ ഇ / തലസീമിയയെക്കുറിച്ചുള്ള ഹെമറ്റോളജിക്കൽ, ക്ലിനിക്കൽ പഠനത്തിന് പേരുകേട്ട അദ്ദേഹം നാഷണൽ അക്കാദമി ഓഫ് മെഡിക്കൽ സയൻസസ്, , ഇന്ത്യൻ നാഷണൽ സയൻസ് അക്കാദമി എന്നിവയുടെ തിരഞ്ഞെടുക്കപ്പെട്ട ഫെലോ ആയിരുന്നു.
ജീവചരിത്രം 1910 ൽ കൊൽക്കത്ത മെഡിക്കൽ കോളേജ്
പശ്ചിമ ബംഗാളിന്റെ തലസ്ഥാന നഗരമായ കൊൽക്കത്തയിൽ 1919 ഫെബ്രുവരി 16 ന് ജനിച്ച ജെ ബി ചാറ്റർജി 1942 ൽ കൊൽക്കത്ത സർവകലാശാലയിലെ കൊൽക്കത്ത മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടി.
1949 ൽ അതേ സ്ഥാപനത്തിൽ നിന്ന് ഡോക്ടർ ഓഫ് മെഡിസിൻ ബിരുദം നേടി.
കൊൽക്കത്ത സ്കൂൾ ഓഫ് ട്രോപ്പിക്കൽ മെഡിസിനിൽ അസിസ്റ്റന്റ് റിസർച്ച് ഓഫീസറായി ഔദ്യോഗിക ജീവിതം ആരംഭിച്ച അദ്ദേഹം 1956 മുതൽ 1966 ൽ സ്ഥാപനത്തിന്റെ ഡയറക്ടറായി നിയമിക്കപ്പെടുന്നതുവരെ ഹെമറ്റോളജി പ്രൊഫസറായി സേവനമനുഷ്ഠിച്ചു.
1972 ഫെബ്രുവരി 29 ന് തന്റെ 53 ആം വയസ്സിൽ അദ്ദേഹം മരണമടഞ്ഞു.
ചാറ്റർജിയുടെ ഗവേഷണങ്ങൾ ഉഷ്ണമേഖലാ രോഗങ്ങളുടെ ഹെമറ്റോളജിക്കൽ വശങ്ങളെ കേന്ദ്രീകരിച്ചായിരുന്നു.
മനുഷ്യന്റെ ചുവന്ന രക്താണുക്കളെക്കുറിച്ചുള്ള അദ്ദേഹത്തിന്റെ പഠനങ്ങൾ പാരമ്പര്യ വൈകല്യങ്ങളുടെ എറ്റിയോപഥോജെനെറ്റിക് വശങ്ങളെക്കുറിച്ചുള്ള ഗ്രാഹ്യം വർദ്ധിപ്പിച്ചു.
ഇരുമ്പ്, ഫോളിക് ആസിഡ് , വിറ്റാമിൻ ബി 12, മനുഷ്യവ്യവസ്ഥയിലെ സംയോജിത ഫോളിയറ്റ് സംയുക്തങ്ങൾ എന്നിവ അദ്ദേഹത്തിന്റെ കൃതികളെ ഉൾക്കൊള്ളുന്നു.
ബംഗാളി ജനങ്ങളിൽ ഹീമോഗ്ലോബിൻ ഇ കണ്ടെത്തുന്നതിന് അദ്ദേഹത്തെ സഹായിച്ചു.
അദ്ദേഹത്തിന്റെ അന്വേഷണങ്ങൾ ബംഗാൾ മേഖലയിൽ പ്രചാരത്തിലുള്ള ഹീമോഗ്ലോബിൻ ഇ / തലസീമിയയുടെ ക്ലിനിക്കൽ, ഹെമറ്റോളജിക്കൽ, ബയോകെമിക്കൽ, ബയോഫിസിക്കൽ, ജനിതക പഠനങ്ങൾ എന്നിവയിലേക്ക് നയിച്ചു.
പിയർ റിവ്യൂഡ് ജേണലുകളിൽ പ്രസിദ്ധീകരിച്ച നിരവധി മെഡിക്കൽ പേപ്പറുകൾ വഴി അദ്ദേഹം തന്റെ ഗവേഷണങ്ങൾ രേഖപ്പെടുത്തിയിട്ടുണ്ട് അദ്ദേഹത്തിന്റെ കൃതികൾ നിരവധി എഴുത്തുകാരും ഗവേഷകരും ഉദ്ധരിച്ചു.
1964 ൽ കൊൽക്കത്തയിൽ നടന്ന 51-ാമത് ഇന്ത്യൻ സയൻസ് കോൺഗ്രസിന്റെ മെഡിക്കൽ, വെറ്ററിനറി വിഭാഗത്തിന്റെ അധ്യക്ഷനായിരുന്ന ചാറ്റർജി അതേ വർഷം ഇന്റർനാഷണൽ സൊസൈറ്റി ഓഫ് ബ്ലഡ് ട്രാൻസ്ഫ്യൂഷന്റെ എക്സിക്യൂട്ടീവ് കമ്മിറ്റിയിലെ ഏഷ്യൻ പ്രതിനിധിയായിരുന്നു.
വിവിധ മെഡിക്കൽ ഓർഗനൈസേഷനുകളുടെ പ്രസിഡന്റായിരുന്നു അദ്ദേഹം.
1963 ലും 1964 ലും ഇന്ത്യൻ സൊസൈറ്റി ഓഫ് ഹെമറ്റോളജിയിൽ, 1967-68 കാലഘട്ടത്തിൽ ഇന്ത്യൻ ആന്ത്രോപോളജിക്കൽ സൊസൈറ്റിയിലും, ഇന്ത്യൻ പബ്ലിക് ഹെൽത്ത് അസോസിയേഷനിലും, 1968 ൽ ഇന്ത്യൻ അസോസിയേഷൻ ഓഫ് പാത്തോളജിസ്റ്റ് ആൻഡ് മൈക്രോബയോളജിസ്റ്റിലും ഇന്റർനാഷണൽ സൊസൈറ്റി ഓഫ് ഹെമറ്റോളജി, ഇന്റർനാഷണൽ സൊസൈറ്റി ഓഫ് ബ്ലഡ് ട്രാൻസ്ഫ്യൂഷൻ, റെറ്റിക്യുലോഎൻഡോതെലിയൽ സൊസൈറ്റി തുടങ്ങിയ അന്താരാഷ്ട്ര സംഘടനകളുടെ ഉപദേശകനായും അദ്ദേഹം സേവനമനുഷ്ഠിച്ചു.
ചാറ്റർജിയ്ക്ക് 1958 ൽ കൊൽക്കത്ത സർവകലാശാലയുടെ കോട്ട്സ് മെഡലും 1963 ൽ ഏഷ്യാറ്റിക് സൊസൈറ്റിയുടെ ബാർക്ലേ മെഡലും ലഭിച്ചു.
ഇതിനിടയിൽ, ഇന്ത്യൻ നാഷണൽ സയൻസ് അക്കാദമി 1960 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു.
നാഷണൽ അക്കാദമി ഓഫ് മെഡിക്കൽ സയൻസസ് ഫെലോ ആയി തിരഞ്ഞെടുക്കപ്പെട്ട അതേ വർഷം തന്നെ 1964 ൽ ഇന്ത്യൻ കൗൺസിൽ ഓഫ് മെഡിക്കൽ റിസർച്ച് അദ്ദേഹത്തെ ബസന്തി ദേവി അമീർ ചന്ദ് സമ്മാനം നൽകി ആദരിച്ചു. [3]
അടുത്ത വർഷം മിന്റോ മെഡൽ ലഭിച്ചു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1966 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം നൽകി.
അമേരിക്കൻ കോളേജ് ഓഫ് ഫിസിഷ്യൻസ്, റോയൽ കോളേജ് ഓഫ് പാത്തോളജിസ്റ്റ്, സ്വിസ് സൊസൈറ്റി ഓഫ് ഹെമറ്റോളജി, ജർമ്മൻ സൊസൈറ്റി ഓഫ് ഹെമറ്റോളജി ആൻഡ് മെഡിക്കൽ ഓങ്കോളജി, ഇന്ത്യൻ സൊസൈറ്റി ഓഫ് ഹെമറ്റോളജി ആൻഡ് ബ്ലഡ് ട്രാൻസ്ഫ്യൂഷൻ, ഇന്ത്യൻ അസോസിയേഷൻ ഓഫ് പാത്തോളജിസ്റ്റ്സ് ആന്റ് മൈക്രോബയോളജിസ്റ്റ്സ് , ഇന്ത്യൻ ആന്ത്രോപോളജിക്കൽ സൊസൈറ്റി, ഇന്ത്യൻ പബ്ലിക് ഹെൽത്ത് അസോസിയേഷൻ എന്നിവ ഉൾപ്പെടുന്ന നിരവധി അന്താരാഷ്ട്ര മെഡിക്കൽ സൊസൈറ്റികളുടെ അംഗമായിരുന്നു അദ്ദേഹം.
ജെ ബി ചാറ്റർജി മെമ്മോറിയൽ കമ്മിറ്റി 1975 ൽ ട്രെൻഡ്‌സ് ഇൻ ഹെമറ്റോളജി എന്ന പേരിൽ ഒരു ഫെസ്റ്റ്ക്രിഫ്റ്റ് പ്രസിദ്ധീകരിച്ചു, അതിൽ ചാറ്റർജിയയടക്കം നിരവധി ലേഖനങ്ങൾ ഉൾപ്പെടുത്തിയിട്ടുണ്ട്.
ടവർ ബ്രിഡ്ജ് ഇംഗ്ലീഷ് വിലാസം https://ml.wikipedia.org/wiki/Tower_Bridge
ലണ്ടനിലെ തെയിംസ് നദിക്കു കുറുകെയായി നിർമ്മിച്ചിരിക്കുന്ന പാലമാണ് ടവർ ബ്രിഡ്ജ് .
1886-ലാണ് പാലത്തിന്റെ നിർമ്മാണം ആരംഭിച്ചത്.
1894-ൽ നിർമ്മാണം പൂർത്തിയാക്കി ഗതാഗതത്തിനു തുറന്നു കൊടുത്തു.
ടവർ ഓഫ് ലണ്ടനു സമീപമായാണ് ബ്രിഡ്ജ്.
പാലം മധ്യത്തിൽ നിന്നും ഇരുവശങ്ങളിലേക്കും ഉയർത്തിയാണ് കപ്പലുകൾക്ക് സഞ്ചരിക്കാനായി സൗകര്യമൊരുക്കുന്നത്.
ഈ സമയം ഉച്ചഭാഷണിയിലൂടെ അറിയിപ്പു നൽകും.
വലിയതോതിലുള്ള വ്യവസായ-വാണിജ്യവല്ക്കരണത്തിന്റെ ഫലമായി പത്തോൻപതാം നൂറ്റാണ്ടിൻറെ രണ്ടാം പകുതിയിൽ ലണ്ടൻ നഗരത്തിലെ ജനസംഖ്യയും ഗതാഗതക്കുരുക്കും ക്രമാതീതമായി വർദ്ധിച്ചു.
ഇതിന് ഒരു പരിഹാരം കാണുന്നതിനു വേണ്ടി 1877ൽ രൂപംകൊണ്ട കമ്മിറ്റിയാണ് (Special Bridge or Subway Committee) തെംസ് നദിക്കുകുറുകെ ടവർ ഹാംലെറ്റ്സ് പ്രദേശത്തെയും സൗത്ത് വാക്ക് പ്രദേശത്തെയും ബന്ധിപ്പിച്ചുകൊണ്ട് പുതിയതായി ഒരു പാലം പണിയാൻ തീരുമാനിക്കുന്നത്.
എന്നാൽ അത്ര എളുപ്പമായിരുന്നില്ല കാര്യങ്ങൾ.
തെംസ് നദിയിലൂടെയുള്ള വലിയ ചരക്കുകപ്പലുകൾക്ക് തൊട്ടടുത്തുള്ള പ്രധാന തുറമുഖമായ പൂൾ ഓഫ് ലണ്ടനിലേക്ക് പലപ്പോഴും പ്രവേശിക്കേണ്ടതായി ഉണ്ടായിരുന്നു.
സാധാരണ നിലയിയുള്ള ഒരു പാലം ഈ കപ്പലുകളുടെ നീക്കത്തിന് ഒരു തടസ്സമായി വരും.
കമ്മിറ്റിയുടെ മുൻപാകെ ഒട്ടേറെ ഡിസൈനുകൾ സമർപ്പിക്കപ്പെട്ടു.
എന്നാൽ കപ്പലുകളുടെ നീക്കം തടസ്സപ്പെടുമെന്നതിനാൽ അവയൊന്നും അംഗീകരിക്കപ്പെട്ടില്ല.
ഒടുവിൽ 1884ൽ ആവശ്യാനുസരണം തുറക്കാനും അടക്കാനും സാധിക്കുന്നവിധത്തിലുള്ള Bascule bridge ശൈലിയിൽ പാലം പണിയുവാൻ തീരുമാനിച്ചു.
ഇതിനായി സർ Bascule bridgeയെ എഞ്ചിനീയറായും സർ Horace Jonesനെ ആർക്കിടെക്റ്റായും നിയമിച്ചു.
ഇവർ രണ്ടുപേരും ചേർന്ന് വിക്ടോറിയൻ ഗോഥിക് ശൈലിയിൽ ഇന്നു കാണുന്ന രൂപത്തിലുള്ള ടവർ ബ്രിഡ്ജ് നിർമ്മിച്ചു.
1886ൽ ആരംഭിച്ച നിർമ്മാണം 8 വർഷങ്ങൾ എടുത്ത് 1894ൽ ആണ് പൂർത്തിയായത്.
പാലത്തിൻറെ നിർമാണത്തിനായി ഇന്നത്തെ ഏകദേശം 136 മില്യൺ പൗണ്ട് ചിലവായി.
240 മീറ്റർ നീളമുള്ള ടവർ ബ്രിഡ്‌ജിന്റെ പ്രധാന ആകർഷണം 65 മീറ്റർ ഉയരത്തിലായി സ്ഥിതിചെയ്യുന്ന ഇരട്ട ടവറുകളാണ്.
ഈ രണ്ട് ടവറുകളിലായാണ് പാലത്തിൻറെ അടക്കാനും തുറക്കാനും സാധിക്കുന്ന രീതിയിലുള്ള മറ്റു ഭാഗങ്ങൾ ബന്ധിപ്പിച്ചിരിക്കുന്നത്.
കപ്പലുകൾ വരുമ്പോൾ അഞ്ചു മിനിറ്റുകൊണ്ട് 86 ഡിഗ്രീ ചരുവിൽ പാലം പൂർണ്ണമായും തുറക്കുവാൻ സാധിക്കും.
തെംസ് നദിയിലൂടെയുള്ള പ്രാദേശിക ചരക്കുഗതാഗതം കൂടുതലായിരുന്നു പണ്ടുകാലത്ത് ഒരു ദിവസത്തിൽ പല തവണ ടവർ ബ്രിഡ്ജ് തുറക്കുമായിരുന്നു.
എന്നാൽ ഇന്ന് വളരെ അപൂർവ്വമായി ദിവസത്തിൽ ഒന്നോരണ്ടോ തവണ മാത്രമേ പാലം തുറക്കുകയുള്ളൂ.
പാലം തുറക്കുന്ന സമയം ടവർ ബ്രിഡ്ജിന്റെ വെബ്‌സൈറ്റിൽ ലഭ്യമാണ്.
ആ കാഴ്ച കാണാൻ സഞ്ചാരികളുടെ വലിയ തിരക്ക് സാധാരണയായി അനുഭവപ്പെടാറുണ്ട്.
ലണ്ടനിലെ ഏറ്റവും പ്രധാനപ്പെട്ട ടൂറിസ്റ്റുകേന്ദ്രങ്ങളിൽ ഒന്നാണ് ഇന്ന് ടവർ ബ്രിഡ്ജ്.
നഗരമധ്യത്തിൽ തന്നെയാണ് ടവർ ബ്രിഡ്ജ് സ്ഥിതിചെയ്യുന്നത്.
പാലത്തിൻറെ ചരിത്രവും സവിശേഷതകളും സഞ്ചാരികൾക്കു വിവരിച്ചു കൊടുക്കുന്നതിനായി ഒരു എക്സിബിഷനും ടവർ ബ്രിഡ്‌ജിന്റെ ഭാഗമായി നിലവിലുണ്ട്.
ടിക്കറ്റെടുത്താൽ ടവറിനുള്ളിൽ കയറി ലിഫ്റ്റ് ഉപയോഗിച്ച് മുകളിലേക്കു പോയി ഉയരത്തിലുള്ള ഇരട്ടനടപ്പാതകളിലൂടെ നടക്കുവാൻ സാധിക്കും.
അവിടെ നിന്നും നോക്കിയാൽ ലണ്ടൻ നഗരത്തിൻറെ മനോഹാരിത അതിൻറെ പൂർണ്ണതയിൽ കാണാവുന്നതാണ്.
പാലത്തിൻറെ നാൾവഴികൾ വിശദീകരിക്കുന്ന ചിത്രപ്രദർശനവും പുരാതനമാതൃകയിലുള്ള വിക്ടോറിയൻ എൻജിൻ മുറിയും ഈ എക്സിബിഷൻറെ പ്രധാന സവിശേഷതകളാണ്.
അവലംബം പുറത്തേക്കുള്ള കണ്ണികൾ Tower Bridge എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Bridge Lifting / Opening Dates and Times Official Twitter stream of opening/ closing moves Tower Bridge Live Video Stream Archived 2011-06-29 at the Wayback Machine ടവർ ബ്രിഡ്ജ് in the Structurae database Technical article on the building of Tower Bridge Archived 2011-06-20 at the Wayback Machine The third steam engine (includes photo) Archived 2010-02-25 at the Wayback Machine – now at Forncett Industrial Steam Museum , Norfolk 1878 article on Tower Bridge Archived 2008-08-20 at the Wayback Machine Tower Bridge information and photography Tower Bridge PhotoEssay London Landscape TV episode (5 mins) about Tower Bridge Archived 2011-07-13 at the Wayback Machine Archive photographs English Heritage: archive photos of Tower Bridge Archived 2013-08-01 at the Wayback Machine Tower Bridge images from the collection of London Transport Museum Archived 2012-09-20 at the Wayback Machine Tower Bridge, behind the scenes, 1963 Archived 2016-03-09 at the Wayback Machine Victorian-era postcard of the Tower Bridge Archived 2010-03-14 at the Wayback Machine
കൊല്ലം നിയമസഭാമണ്ഡലം
കേരളത്തിലെ കൊല്ലം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് കൊല്ലം നിയമസഭാമണ്ഡലം .
കൊല്ലം നഗരസഭയിലെ 6 മുതൽ 13 വരേയും 16 മുതൽ 19 വരേയും22,23 വാർഡുകളും 42 മുതൽ 48 വരേയും വാർഡുകളും കൊല്ലം താലൂക്കിലെ പനയം , തൃക്കടവൂർ , തൃക്കരുവ എന്നീ പഞ്ചായത്തുകളും അടങ്ങുന്ന നിയമസഭാമണ്ഡലമാണ്.
2016 മുതൽ സി.പി.എമ്മിലെ മുകേഷ് ആണ് കൊല്ലം നിയമസഭാമണ്ഡലത്തെ പ്രതിനിധീകരിക്കുന്നത്.
കൊല്ലം നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2021 എം. മുകേഷ് സി.പി.എം. , എൽ.ഡി.എഫ്. ബിന്ദു കൃഷ്ണ കോൺഗ്രസ് (ഐ.) , യു.ഡി.എഫ് സുനിൽ എൻ.ഡി.എ. 2016 എം. മുകേഷ് സി.പി.എം. , എൽ.ഡി.എഫ്. സൂരജ് രവി കോൺഗ്രസ് (ഐ.) , യു.ഡി.എഫ് കെ. ശശികുമാർ എൻ.ഡി.എ. 2011 പി.കെ. ഗുരുദാസൻ സി.പി.എം. , എൽ.ഡി.എഫ്. കെ.സി. രാജൻ കോൺഗ്രസ് (ഐ.) , യു.ഡി.എഫ് ജി. ഹരി ബി.ജെ.പി. , എൻ.ഡി.എ. 2006 പി.കെ. ഗുരുദാസൻ സി.പി.എം. , എൽ.ഡി.എഫ്. ബാബു ദിവാകരൻ ആർ.എസ്.പി.എം. , യു.ഡി.എഫ് സി. തമ്പി ബി.ജെ.പി. , എൻ.ഡി.എ. 2001 ബാബു ദിവാകരൻ ആർ.എസ്.പി. (ബി.) , യു.ഡി.എഫ് കല്ലട വിജയം ആർ.എസ്.പി. , എൽ.ഡി.എഫ്. എ. പരമേശ്വരൻ പിള്ള ബി.ജെ.പി. 1996 ബാബു ദിവാകരൻ ആർ.എസ്.പി. , എൽ.ഡി.എഫ് കടവൂർ ശിവദാസൻ കോൺഗ്രസ് (ഐ.) , യു.ഡി.എഫ്. പി. രാധാകൃഷ്ണൻ ബി.ജെ.പി. 1991 കടവൂർ ശിവദാസൻ കോൺഗ്രസ് (ഐ.) , യു.ഡി.എഫ്. ബാബു ദിവാകരൻ ആർ.എസ്.പി. , എൽ.ഡി.എഫ് കെ. രാഘവൻ നായർ ബി.ജെ.പി. 1987 ബാബു ദിവാകരൻ ആർ.എസ്.പി. , എൽ.ഡി.എഫ് കടവൂർ ശിവദാസൻ ആർ.എസ്.പി.എസ്. , യു.ഡി.എഫ്. ജി. രാജേന്ദ്രൻ ബി.ജെ.പി. 1982 കടവൂർ ശിവദാസൻ ആർ.എസ്.പി.എസ്. , യു.ഡി.എഫ്. എസ്. ത്യാഗരാജൻ ആർ.എസ്.പി. , എൽ.ഡി.എഫ് എൻ. രാജഗോപാലൻ സ്വതന്ത്ര സ്ഥാനാർത്ഥി തിരഞ്ഞെടുപ്പു ഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ 2021 176041 130451 മുകേഷ് , സി.പി.എം. , എൽ.ഡി.എഫ്. 58524 ബിന്ദു കൃഷ്ണ , കോൺഗ്രസ് (ഐ.) , യു.ഡി.എഫ്. 56452 2016 172148 129283 മുകേഷ് , സി.പി.എം. , എൽ.ഡി.എഫ്. 63103 സൂരജ് രവി , കോൺഗ്രസ് (ഐ.) , യു.ഡി.എഫ്. 45492 2011 160475 114028 പി.കെ. ഗുരുദാസൻ , സി.പി.എം. , എൽ.ഡി.എഫ്. 57986 കെ.സി. രാജൻ , കോൺഗ്രസ് (ഐ.) , യു.ഡി.എഫ്. 49446 2006 125888 81681 പി.കെ. ഗുരുദാസൻ , സി.പി.എം. , എൽ.ഡി.എഫ്. 44662 ബാബു ദിവാകരൻ , സ്വതന്ത്ര സ്ഥാനാർത്ഥി , യു.ഡി.എഫ്. 33223 2001 148190 93865 ബാബു ദിവാകരൻ , ആർ.എസ്.പി.കെ (ബി) , യു.ഡി.എഫ്. 50780 കല്ലട വിജയം , ആർ.എസ്.പി. , എൽ.ഡി.എഫ്. 38505 1996 136783 93763 ബാബു ദിവാകരൻ , റെവല്യൂഷനറി സോഷ്യലിസ്റ്റ് പാർട്ടി , എൽ.ഡി.എഫ്. 45383 കടവൂർ ശിവദാസൻ , കോൺഗ്രസ് (ഐ.) , യു.ഡി.എഫ്. 39085 ↑ ↑ http://www.keralaassembly.org ↑ http://www.ceo.kerala.gov.in/pdf/BOOTH_WISE_RESULTS/GE2021/124.pdf ↑ http://www.ceo.kerala.gov.in/pdf/BOOTH_WISE_RESULTS/GE2016/124.pdf ↑ https://eci.gov.in/files/file/3763-kerala-2011 ↑ ↑ http://webfile.ceo.kerala.gov.in/pdf/KLA/KL_2001_ST_REP.pdf ↑ https://www.ceo.kerala.gov.in/pdf/KLA/KL_1996_ST_REP.pdf
ടൈസെൻ ഇംഗ്ലീഷ് വിലാസം https://ml.wikipedia.org/wiki/Tizen
ഒരു സ്വതന്ത്ര ഓപ്പൺ സോഴ്സ് മൊബൈൽ ഓപ്പറേറ്റിംഗ് സിസ്റ്റമാണ് ടൈസെൻ .
ലിനക്സ് ഫൗണ്ടേഷൻ മേൽനോട്ടം വഹിക്കുകയും വിപണിയിൽ ടൈസെൻ അസോസിയേഷൻ പ്രതിനിധീകരിക്കുകയും ചെയ്യുന്ന ലിനക്സ് കെർണൽ അധിഷ്ഠിത ഓഎസാണ് ടൈസെൻ.
ഇന്റൽ നിർമ്മിച്ച ഓഎസായ മൊബ്ലിൻ , നോക്കിയയുടെ മൈമോ , ഇവ രണ്ടിന്റേയും സംയുക്ത സംരംഭമായിരുന്ന മീഗോ എന്നിവയുടെ പിൻഗാമിയായാണ് ടൈസെൻ പുറത്തിറക്കുന്നത്.
നിലവിൽ സാംസങും ഇന്റലും ആണ് ടൈസെൻ വികസിപ്പിച്ചു കൊണ്ടിരിക്കുന്നത്.
ചില മീഗോ ഡെവലപ്പർമാരും ഈ ഉദ്യമത്തിൽ പങ്കാളിയാകുന്നുണ്ട്.
വെബ് മാനകമായ എച്ച്.ടി.എം.എൽ. 5ഉം വെബ് സാങ്കേതിക വിദ്യയായ ഹോൾസെയിൽ ആപ്ലികേഷൻ കമ്മ്യൂണിറ്റിയെയും അടിസ്ഥാനമാക്കിയാണ് മറ്റു സോഫ്റ്റ്‌വെയർ നിർമ്മാതാക്കൾക്കായുള്ള ടൈസെൻ സോഫ്റ്റ്‌വെയർ ചട്ടക്കൂട് വികസിപ്പിച്ചെടുത്തിട്ടുള്ളത്.
ടൈസെൻ സ്മാർട്ട്ഫോണുകൾ , ടാബ്‌ലെറ്റുകൾ , നെറ്റ്ബുക്കുകൾ , സ്മാർട്ട് ടിവികൾ , ഇൻ വെഹിക്കിൾ ഇൻഫോടെയിൻമെന്റ് സിസ്റ്റം എന്നിവയിലെല്ലാം ഉപയോഗിക്കാനാവും.
ടൈസന്റെ സോഫ്റ്റ്‌വെയർ ഡെവലപ്പ്മെന്റ് കിറ്റ് (എസ്ഡികെ) സാംസങ് കുത്തക സോഫ്റ്റ്‌വെയർ അനുമതിപത്രികയിലാണ് പുറത്തിറക്കിയിരിക്കുന്നത്.
സമന്വിത വികസന പരിസ്ഥിതി , എമുലേറ്റർ, കംപൈലേഷൻ ടൂൾ ചെയിൻ, മാതൃതകൾ, നിർദ്ദേശങ്ങൾ എന്നിവയെല്ലാം എസ്ഡികെയുടെ ഭാഗമായുണ്ട്.
2011 സെപ്റ്റംബറിൽ ഇന്റലും ലിനക്സ് ഫൗണ്ടേഷനും 2011-2012 സമയത്ത് മീഗോയെ ടൈസനാക്കി മാറ്റുമെന്ന് സംയുക്ത പ്രസ്താവനയിലൂടെ അറിയിച്ചു.
2012 ജനുവരിയിൽ എസ്ഡികെയുടെ ആദ്യ ആൽഫാ പതിപ്പ് പുറത്തിറങ്ങി.
ഭൂരിഭാഗവും സാംസങ് ലിനക്സ് പ്ലാറ്റ്ഫോമിനെ (എസ്എൽപി) അടിസ്ഥാനമാക്കിയായിരുന്നു അത്.
എങ്കിലും സാംസങ് ടൈസനെ വിപണിയിൽ ഇറക്കിയിരുന്നില്ല.
പിന്നീട് ടൈസെൻ എസ്എൽപിയുടെ അടിസ്ഥാനമായിരുന്ന എൻലൈറ്റൻമെന്റ് ഫൗണ്ടേഷൻ ലൈബ്രറി എപിഐകളെ വെബ് അടിസ്ഥാന എപിഐകൾ ഉപയോഗിച്ച് പുനസ്ഥാപിച്ചു.
2012 ഏപ്രിൽ 30ന് ടൈസന്റെ ആദ്യ പതിപ്പ് 1.0 കോഡ് നാമം ലാർക്സ്പർ പുറത്തിറങ്ങി.
ടൈസെൻ അധിഷ്ഠിത ഉപകരണങ്ങൾ 2012ന്റെ രണ്ടാം പാദത്തോടെ വരുമെന്ന് പ്രതീക്ഷിക്കപ്പെട്ടിരുന്നു.
എച്ച്ടിഎംഎൽ5 അധിഷ്ഠിത എപിഐയുടെ ഉപയോഗം കാരണം ഓഎസ് വളരെയധികം വഴങ്ങനുന്ന ഒന്നായി മാറുമെന്ന് പ്രതീക്ഷിക്കപ്പെടുന്നു.
2012 മേയിൽ ടൈസെൻ സംരംഭത്തിൽ പങ്കാളികളാകുമെന്ന് അമേരിക്കൻ വയർലെസ് കമ്പനിയായ സ്പ്രിന്റ് നെക്സ്റ്റെൽ അറിയിച്ചു.
2012 ആഗസ്റ്റ് കാലത്ത് ടൈസനെ സംബന്ധിച്ച് രണ്ട് വിവാദങ്ങൾ ഉണ്ടായി.
ഒന്ന്, ലിനക്സ് ഫൗണ്ടേഷന്റെ സഹായം ഉണ്ടായിരുന്നെങ്കിലും ടൈസെൻ വികസിപ്പിച്ചു കൊണ്ടിരുന്നത് സാംസങും ഇന്റലുമായിരുന്നു.
ഇത് ലിനക്സ് കെർണൽ വികസനത്തിന് നേർ വിപരീതമായിരുന്നു.
രണ്ട്, മീഗോയുടെ വികസനത്തിൽ നിന്ന് മുഴുവനായും തുടങ്ങാത്തതിനാൽ മീഗോ ഡെവലപ്പർമാർക്കും അസംതൃപ്തിയുണ്ട്.
നിലവിൽ ടൈസെൻ അറിയപ്പെടുന്നത് ലിനക്സ് അധിഷ്ഠിത വിതരണമായും മീഗോയുടെ പിൻഗാമിയുമായാണ്.
എന്നാൽ മീഗോയിലുള്ള പലതും ടൈസനിലില്ല.
ഓപ്പൺ സോഴ്സ് മൊബൈൽ സാങ്കേതിക വിദ്യയായ ലിനക്സ് മാനക അടിസ്ഥാനത്തിന്റെ ഘടകമായി ലിനക്സ് ഫൗണ്ടേഷൻ നിർവചിച്ചിരിക്കുന്ന ക്യൂട്ടി ചട്ടക്കൂട് ഇതിനൊരുദാഹരണമാണ്.
ലിനക്സ് ഫൗണ്ടേഷന്റെ അഭിപ്രായ പ്രകാരം ടൈസന്റെ വികസനം പരസ്യമായതായിരിക്കും.
എന്നാൽ പദ്ധതിയുടെ നിയമ പ്രകാരം ക്ഷണിക്കപ്പെട്ട അംഗങ്ങൾക്ക് മാത്രമേ ടൈസന്റെ വികസനത്തിൽ പങ്ക് ചേരാനാവൂ (പദ്ധതി നടത്തിപ്പ്, ചോദ്യോത്തരം, പ്രോഗ്രാം കൈകാര്യ ചെയ്യൽ മുതലായവയിൽ).
മാത്രമല്ല, ആൽഫാ വേർഷൻ പുറത്തിറങ്ങിയപ്പോൾ പുറത്ത് നിന്നുള്ള ആരുടെയും സംഭാവനകൾ അതിലുണ്ടായിരുന്നില്ല.
മീഗോയുടെ തുടർച്ചയാകാനും മീഗോ ആപ്ലികേഷനുകൾ പ്രവർത്തിപ്പിക്കാനുതകുന്ന ഓപ്പറേറ്റിംഗ് സിസ്റ്റമാകാനുമാണ് ഉദ്ദേശിച്ചിരുന്നതെങ്കിലും ടൈസെൻ മീഗോയുടെ ചില സാങ്കേതിക വിദ്യകൾ മാത്രമേ ഉപയോഗിക്കുന്നുള്ളൂ.
ആ നിലക്ക് മീഗോയുടെ തുടർച്ചയാണ് ടൈസെൻ എന്ന് പറയാനാവില്ല.
ക്യൂട്ടിയിൽ നിർമ്മിച്ച എല്ലാ മീഗോ ലൈബ്രറികളും എപിഐകളും നിലവിൽ ടൈസനിലില്ല.
ഇതിന്റെ ഫലമായി മെർ പദ്ധതി മീഗോയുടെ പിന്തുടർച്ചയായി വികസിപ്പിക്കുകയും അത് പരസ്യമാക്കുകയും ചെയ്തു.
ഇന്റൽ , നോക്കിയ , ലിനക്സ് ഫൗണ്ടേഷൻ എന്നിവയുടെ പിന്തുണയില്ലാതെത്തന്നെ (അവർക്ക് താത്പര്യം ഉണ്ടെങ്കിലും ഇല്ലെങ്കിലും) മെർ വികസിപ്പിക്കാനാണ് മെർ നിർമ്മാതാക്കൾ ശ്രമിക്കുന്നത്.
അതിനാൽത്തന്നെ മീഗോയുടെ ട്രേഡ്മാർക്ക് മെർ നിർമ്മാതാക്കൾക്ക് ഉപയോഗിക്കാനാവുമോ എന്ന കാര്യത്തിൽ അവ്യക്തത നില നിൽക്കുന്നുണ്ട്.
തങ്ങൾ എച്ച്ടിഎംഎൽ5 സാങ്കേതികവിദ്യ ഉപയോഗിക്കില്ലെന്നും ഓപ്പറേറ്റിംഗ് സിസ്റ്റത്തിലേക്ക് എൻലൈറ്റൻമെന്റ് ഫൗണ്ടേഷൻ ലൈബ്രറികൾ (ഇഎഫ്എൽ) സമന്വയിപ്പിച്ച് ചേർത്തായിരിക്കും ടൈസന്റെ വികസനമെന്നും ആദ്യത്തിൽ നിർമ്മാതാക്കൾ ഉറപ്പിച്ച് പറഞ്ഞിരുന്നു.
എന്നാൽ എസ്ഡികെയുടെ ആദ്യ ആൽഫാ പതിപ്പുകളിൽ ഇഎഫ്എൽ ലൈബ്രറികളൊന്നും ഉൾപ്പെടുത്തിയിട്ടില്ല.
മാത്രമല്ല 2012 മാർച്ചിൽ ടൈസെൻ നിർമ്മാതാക്കളിലൊരാളായ കാഴ്സ്റ്റൻ ഹെയ്റ്റ്സ്ലെർ തങ്ങൾ പരമ്പരാഗതമായ പരിസ്ഥിതി (ഇഎഫ്എൽ) ഉപയോഗിക്കില്ലെന്നും എച്ച്ടിഎംഎൽ5ന് മാത്രമേ പിന്തുണ ഉണ്ടായിരിക്കുകയൊള്ളൂ എന്നും പദ്ധതിയുടെ ഐആർസി ചാനലിലൂടെ അറിയിച്ചു.
എന്നാൽ ടൈസെൻ വികസനത്തിൽ പങ്കാളിയായ സാംസങ് ഡെവലപ്പർ തങ്ങൾ പരമ്പരാഗത പരിസ്ഥിതി തന്നെയാണ് ഉപയോഗിക്കുന്നതെന്നും പരസ്യത്തിൽ മാത്രമാണ് എച്ച്ടിഎംഎൽ5 ഉപയോഗിക്കുന്നതെന്ന് പറയുന്നുള്ളൂ എന്നും അറിയിച്ചു.
ഇതിൽ നിന്നെല്ലാം ടൈസന്റെ സിസ്റ്റം ആർക്കിടെക്ചറിനെ കുറിച്ച് ഇതുവരെ തീരുമാനിക്കപ്പെട്ടിട്ടില്ലെന്ന് കരുതപ്പെടുന്നു.
2012 മെയ് 12ന് ടൈസെൻ കോൺഫെറൻസിനിടയിൽ ഡെവലപ്പറായ തോമസ് പേൾ ടൈസനിൽ ഒരു ക്യൂട്ടി പ്രോഗ്രാം പ്രവർത്തിക്കുന്നതിന്റെ മാതൃക കാണിച്ചു.
ഉപകരണം അൺലോക്ക് ചെയ്യേണ്ടാത്തതും നേരെയുള്ളതുമായൊരു ബിൽഡായിരുന്നു അത്.
ഇത് ക്യൂട്ടി പിന്തുണയില്ലായ്മ (ഇഎഫ്എൽ അപര്യാപ്തയും) സാങ്കേതിക മികവിന്റെ അടിസ്ഥാനത്തിലല്ലെന്ന് ബോധ്യപ്പെടുത്താനായിരുന്നു.
1.0 പതിപ്പിന്റെ ടൈസെൻ പാക്കേജ് പട്ടികയിൽ ധാരാളം ക്യൂട്ടി പാക്കേജുകളും ഉണ്ടായിരുന്നു.
ടൈസെൻ മൊബൈൽ പതിപ്പിൽ നിന്ന് വിപരീതമായി ടൈസന്റെ ഇൻ-വെഹിക്കിൽ ഇൻഫോടെയിൻമെന്റ് രൂപം മീഗോ ഐവിഐയുമായുള്ള സാദൃശ്യം കാരണമായിരുന്നു ഇത്.
ആദ്യ ടൈസെൻ കോൺഫെറൻസ് ക്യൂട്ടിയെ കുറിച്ച് ഒന്നും പരാമർശിക്കാതെയാണ് സമാപിച്ചത്.
ഇതും കൂടി കാണുക മീഗോ മെർ അവലംബം പുറത്തേക്കുള്ള കണ്ണികൾ ടൈസെൻ ഹോംപേജ് ടൈസെൻ എസ്ഡികെ Archived 2022-04-08 at the Wayback Machine അനൗദ്യോഗിക ടൈസെൻ ഡച്ച് ബ്ലോഗ് Archived 2012-09-17 at the Wayback Machine അനൗദ്യോഗിക ടൈസെൻ വികസന ഉപകരണങ്ങൾ
ട്രഫാൾഗർ യുദ്ധം ഇംഗ്ലീഷ് വിലാസം https://ml.wikipedia.org/wiki/Battle_of_Trafalgar
1805 ഒക്ടോബർ 21ന് ബ്രിട്ടിഷ് നാവിക സേനയും നെപ്പോളിയന്റെ ഫ്രഞ്ച് നാവിക സേനയുടെയും സ്പാനിഷ് നാവികസേനയും സഖ്യവും തമ്മിൽ സ്പെയിനിന്റെ തെക്കു പടിഞ്ഞാറേ തീരത്ത് ട്രഫാൾഗർ മുനമ്പിനടുത്ത് നടന്ന ചരിത്ര പ്രസിദ്ധമായ ഒരു യുദ്ധമാണ് ട്രഫാൾഗർ യുദ്ധം .
യുദ്ധത്തിൽ ബ്രിട്ടിഷ് നാവിക സേന നിർണ്ണായകമായ വിജയം നേടി.
നെപ്പോളിയന്റെ ബ്രിട്ടൻ കീഴടക്കാനുള്ള മോഹങ്ങൾക്ക് തടയിട്ട യുദ്ധമായി ഇതിനെ വിശേഷിപ്പിക്കപ്പെടുന്നു.
ഫ്രഞ്ച് -സ്പാനിഷ് സംയുക്ത സേനയെ അഡ്മിറൽ പൈറെ വില്ലെന്യു ആയിരുന്നു.
ബ്രിട്ടിഷ് നേവിയെ നയിച്ചത് പ്രഗൽഭനായ ബ്രിട്ടിഷ് നാവികൻ അഡ്മിറൽ ഹൊറേഷ്യോ നെൽസനാണ് .
ബ്രിട്ടിഷ് സൈന്യത്തെ വിജയത്തിലെത്തിച്ചെങ്കിലും ഈ യുദ്ധത്തിൽ അദ്ദേഹം കൊല്ലപ്പെട്ടു.
കാഡിസ് ഉൾക്കടലിൽനിന്ന് സേനയെ പിൻവലിക്കാനുള്ള നീക്കത്തിലായിരുന്ന 33 കപ്പലുകളടങ്ങിയ ഫ്രഞ്ച് - സ്പാനിഷ്  സംയുക്ത സേനയെ 27 കപ്പലുമായി ബ്രിട്ടിഷ് നാവികസേനആക്രമിക്കുകയായിരുന്നു.
ഒരേസമയം രണ്ടു ഭാഗത്തുനിന്നും ആക്രമണം നടത്തി ശത്രുവിന്റെ ശ്രദ്ധ തിരിക്കുന്ന തന്ത്രമായിരുന്നു നെൽസൺ ഈ യുദ്ധത്തിൽ പ്രയോഗിച്ചത്.
കാഡിസ് ഉൾക്കടലിൽ ഒക്ടോബർ 21-ന് ഉച്ചയോടെ ആരംഭിച്ച യുദ്ധം, നാലര മണിക്കൂർ നീണ്ടുനിന്നു.
ഫ്രഞ്ച് - സ്പാനിഷ് സഖ്യത്തിന്റെ ഇരുപതോളം കപ്പലുകൾ നശിപ്പിച്ച് ബ്രിട്ടിഷ് കപ്പൽപ്പട നിർണായക വിജയം നേടി.
ഈ യുദ്ധത്തിൽ ഫ്രഞ്ച് - സ്പാനിഷ് സംയുക്ത സൈനിക നിരയിലെ 4500-ഓളം പേർ മരണമടയുകയും 2500-ഓളം പേർക്ക് പരിക്കേല്ക്കുകയും ചെയ്തു.
ബ്രിട്ടിഷ് ഭാഗത്തെ ആൾനാശം 500ഓളമായിരുന്നു.
1200-ഓളം പേർക്ക് പരിക്കേൽക്കുകയും ചെയ്തു.
ഫ്രഞ്ച് സേനാ നായകൻ വില്ലെന്യു യുദ്ധത്തിൽ തടവുകാരനാക്കപ്പെട്ടു.
ഈ യുദ്ധത്തിൽ ഏറ്റ ഗുരുതരമായ പരിക്കുമൂലമാണ് ഹൊറേഷ്യോ നെൽസണ് കൊല്ലപ്പെടുന്നത്.
അവലംബം ↑ Adkin 2007 , p. 524 harvnb error: no target: CITEREFAdkin2007 ( help ) .
1 2 Adkins 2004 , p. 190 harvnb error: no target: CITEREFAdkins2004 ( help ) .
പുറത്തേയ്ക്കുള്ള കണ്ണികൾ Wikimedia Commons has media related to Battle of Trafalgar .
നെൽസണ്ടെ നാവികസേന Read about French Muster Rolls from the Battle of Trafalgar on The National Archives' website.
എച്ച്.എം.എസ്. വിക്ടറി പോർട്ട്സ്മൗത്ത് ഹിസ്റ്റോറിക്ക് ഡോക്ക്‌യാർഡിൽ സന്ദർശിക്കുക Archived 2008-03-15 at the Wayback Machine എച്ച്.എം.എസ്. വിക്ടറി റോയൽ നേവി വെബ്സൈറ്റ് Archived 2012-02-13 at the Wayback Machine Nelson's Memorandum – battle plan – in the British Library Archived 2016-12-07 at the Wayback Machine Interactive guide:ട്രഫാൾഗർ യുദ്ധം educational presentation by Guardian Unlimited A. J. West's "Our Navy": Wreath laying on HMS Victory, October 1905 Archived 2012-03-31 at the Wayback Machine BBC Battlefield Academy: Battle of Trafalgar game created by Solaris Media Archived 2011-07-16 at the Wayback Machine (now Playniac Archived 2011-07-15 at the Wayback Machine ) for the bicentenary.
BBC video (42 min.) of the re-enactment of the Battle of Trafalgar off Portsmouth on 28 June 2005 Concert Overture – Trafalgar 1805 The London Gazette Extraordinary, 6 November 1805 Archived 2007-03-10 at the Wayback Machine original published dispatches, Naval History: Great Britain, EuroDocs: Primary Historical Documents From Western Europe, Brigham Young University Library.
Retrieved 27 July 2006
ഡാർലിങ് നദി ഇംഗ്ലീഷ് വിലാസം https://ml.wikipedia.org/wiki/Darling_River
ആസ്ട്രേലിയയിലെ പ്രധാന നദിയായ മുറേയുടെ (Murray) ഏറ്റവും നീളം കൂടിയ പോഷകനദിയാണ് ഡാർലിങ് നദി .
നീളം: 2700 കി.
നീർവാർച്ചാ വിസ്തൃതി: 650,000 ച.
കിഴക്കൻ ആസ്ടേലിയയിലെ ക്യൂൻസ്ലൻഡ് സ്റ്റേറ്റിലുളള ഗ്രേറ്റ് ഡിവൈഡിംഗ് മലനിരകളിൽ നിന്ന് ഉദ്ഭവിക്കുന്ന ഡാർലിങ് ന്യൂസൗത് വെയിൽസിന്റെ പടിഞ്ഞാറ്, തെക്കുപടിഞ്ഞാറു ഭാഗത്തുകൂടി ഒഴുകി വെന്റ്വർത്ത് നഗരത്തിനുസമീപം മുറേയിൽ സംഗമിക്കുന്നു.
ന്യൂ സൗത് വെയിൽസിന്റെ പടിഞ്ഞാറു, തെക്കു പടിഞ്ഞാറ് മേഖലകളിലെ പ്രധാന ജലസ്രോതസ്സാണ് ഡാർലിങ് നദി.
ശൈത്യ കാലത്ത് തണുത്തുറഞ്ഞു പോകുന്ന ഡാർലിങ്, വേനൽക്കാലത്ത് സജീവമായി ജലം പ്രദാനം ചെയ്യുന്നതിനാലാണ് ആസ്ട്രേലിയക്കാർ ഈ നദിയെ ഡാർലിങ് നദി എന്ന ഓമനപ്പേരിൽ വിശേഷിപ്പിക്കുന്നത്.
ക്യൂൻസ്ലൻഡിനും ന്യൂ സൗത് വെയിൽസിനും മധ്യേ ഡ്യമറേസ്ക്യൂ (Dumaresq), മാസിൻടയർ (Macintyre), ബർവൺ (Barwon) തുടങ്ങി നിരവധി പേരുകളിൽ ഇത് അറിയപ്പെടുന്നു.
ഗ്വിഡിർ (Gwydir), നമോയി (Namoi), ബോഗൺ (Bogan) എന്നിവയാണ് ഡാർലിങ് നദിയുടെ പോഷകനദികൾ.
അവലംബം പുറംകണ്ണികൾ http://www.outbackonline.net/RiverLife.htm Archived 2012-05-13 at the Wayback Machine http://www.socialstudiesforkids.com/articles/geography/murraydarlingriver.htm http://www.discoveringthedarling.com.au/index.php?pgid=2 Archived 2012-02-21 at the Wayback Machine http://www.exploroz.com/TrekNotes/OutbackNSW/Darling_River_Run.aspx കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാർലിങ് നദി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡിങ്ങ് ലിറെൻ